**Sommerutstilling på Løsetstova**

Lottie van Dijk og Sølvi Lill Seljebotn har gleden av å ønske deg velkommen til sommerutstilling på Løsetstova fra 8.-30. juli.

Velkommen til utstilling i vakre, historiske omgivelser, midt mellom fjord og fjell. Utstillingen finner sted i Løsetstova på Stordal Bygdetun, et fredet bygg fra 1790-tallet. Sølvi Lill og Lottie stiller ut kunst og håndverk bestående av glasskunst, gravering, tekstil og tradisjonsvev, inspirert av den klare, fargerike og levende naturen.

Sommerutstillingen kan besøkes mellom 8.-30. juli.

Hver fredag 14, 21 og 28. juli vil det i tillegg være «Show and tell» fra kl 11-18.

**Bakgrunn Sølvi Lill:**

Som glasskunstner er Sølvi Lill opptatt av å fortelle historier som lar deg føle undring, eller bare trekke på smilebåndet.

Noen av teknikkene hun jobber med er silketrykk, blylegging, gravyr og glassmaling.

Glasskunst er et bredt kunstfelt med svært mange håndverksteknikker – flere av dem med røtter hundrevis av år tilbake i tid. Gjennom hennes arbeid som kunstner har hun fått en stadig dypere beundring og respekt for kunst- og kulturarven vår. Derfor er det viktig å ivareta teknikker som har vært overlevert fra generasjon til generasjon.

Instagram: <https://www.instagram.com/kreole_design/>

**Bakgrunn Lottie:**

Lottie er bosatt i Stordal og har også sitt verksted i den lille vestlandsbygda. Ho har heile sitt voksne liv hatt stor lidenskap og interesse for gamle teknikker, bl.a. innenfor tekstil og veving. Det tradisjonelle møter det moderne, med gamle teknikker og nye mønster og valg av materialer.

En av teknikkene er spinning av garn på håndtein og rokk. Hun spinner garn av alt frå brennesle, bomull og lin til hundehår og saueull. Veving skjer bl.a på tradisjonell vevstol.

Lottie skaper tradisjonsrike håndverk med stort engasjement for godt håndverk og unikt design.

Instagram: <https://www.instagram.com/lottieleporello>